**Հավելված 3**

**Մասնակցային բյուջետավորման ծրագրային հայտի քվեարկության**

**անցկացման կարգի օրինակելի տարբերակ**

Ծրագրերի քվեարկության հաշվիչ հանձնաժողովի ստեղծումը և քվեարկության կարգի (բաց կամ փակ) ընտրությունը, կայացվում է «Մասնակցային բյուջետավորման» կարգավորող հանձնաժողովի որոշմամբ:

1. **Հաշվիչ հանձնաժողովի ստեղծումը և նրա լիազորությունները**
2. ***Հաշվիչ հանձնաժողովը՝***
3. Հաշվիչ հանձնաժողովը ստեղծվում է կանոնակարգող հանձնաժողովի առաջար­կությամբ և որոշմամբ: Հաշվիչ հանձնաժողովը բաղկացած է 5 անդամից, որոնց թեկնածությունները ներկայացվում են կանոնակարգող հանձնաժողովի անդամների կողմից նիստի ընթացքում և քվեարկության է դրվում առանց քննարկման:
4. Հաշվիչ հանձնաժողովը լիազորությունները պահպանվում են մինչև ծրագրերի քվեարկության ամփոփման ավարտը:
5. Հաշվիչ հանձնաժողովի կազմը, ինչպես նաև դրանում փոփոխու­թյունները հաստատում է կանոնակարգող հանձնաժողովը:
6. Հաշվիչ հանձնաժողովը իր կազմից ընտրում է հանձնաժողովի նախա­գահ և քարտուղար:
7. Հաշվիչ հանձնաժողովը կազմակերպում է ծրագրերի քվեարկությունների անցկացումը և կանոնակարգող հանձնաժողովին է ներկայացնում դրանց արդյունքները.
8. Հաշվիչ հանձնաժողովի նիստերը հրավիրում է հանձնաժողովի ղեկա­վարը: հանձնաժողովի նիստն իրավազոր է, եթե նիստին ներկա է հանձնաժողովի անդամների ընդհանուր թվի կեսից ավելին, և նիստը նախագահում է հանձնաժողովի նախագահը, իսկ նրա բացակայության կամ պաշտոնը թափուր լինելու դեպքում՝ հանձնաժողովի քարտուղարը կամ հանձնաժողովի կողմից որոշված անդամը:
9. Ծրագրերի քվեարկության արձանագրությունը ստորագրում են հաշվիչ հանձնաժողովի նախագահը և մյուս անդամները:
10. **Քվեարկության կարգը**
11. ***Փակ քվեարկության ընթացակարգը***
12. Այցելելով քվեարկության սենյակ՝ քվեարկության իրավունք ունեցող անձը մոտենում է հանձնաժողովի անդամին, ներկայացնում անձը հաստատող փաստաթուղթը: Հանձնաժողովի անդամը ստուգում է նրա ինքնությունը՝ ներկայացված փաստաթղթի լուսանկարի միջոցով:
13. Ընտրողների որևէ նախնական ցուցակ չի կազմվում, քվեարկության իրավունք ունեցող անձը համապատասխան ձևաթղթում լրացնում է իր անուն ազգանունը, հասցեն, հեռախոսահամարը և ստորագրում իր տվյալների դիմաց (անձը հաստատող փաստաթղթի տվյալները չեն լրացվում):
14. Եթե քվեարկության իրավունք ունեցող անձը չի կարողանում ինքնուրույն լրացնել և ստորագրել, ապա իրավունք՝ ունի դիմել այլ քաղաքացու օգնությանը՝ բացառությամբ ընտրական հանձնաժողովի անդամների:
15. Գրանցվելուց հետո քվեարկողը մոտենում է հանձնաժողովի մյուս անդամին և ստանում 1քվեաթերթիկ:
16. Քվեարկությունը տեղի է ունենում քվեարկության խցիկում, գաղտնի:
17. Եթե քվեարկության իրավունք ունեցող անձը չի կարողանում ինքնուրույն լրացնել քվեաթերթիկը, հանձնաժողովի նախագահին տեղեկացնելուց հետո իրավունք ունի քվեարկության խցիկ հրավիրել այլ անձի, ով չպետք է լինի ընտրական հանձնաժողովի անդամ:
18. Եթե քվեարկողը կարծում է, որ քվեաթերթիկը սխալ է լրացրել կամ վնասել է, ապա կարող է դիմել հանձնաժողովի նախագահին նոր քվեաթերթիկ ստանալու համար:
19. Քվեարկելուց հետո քվեարկության իրավունք ունեցող անձը մոտենում է քվեատուփին, քվեաթերթիկը գցում է քվեատուփի մեջ և հեռանում ընտրական տեղամասից:
20. ***Բաց քվեարկության ընթացակարգը***
21. Բաց քվեարկությունն իրականացվում է հանձնաժողովի նախագահի հայտարարությամբ: Քվեարկության են դրվում բոլոր մշակված ծրագրերը:
22. Հանձնաժողովի նախագահը հայտարարում է «կողմ», «դեմ», «ձեռնպահ»՝ 10 վայրկյանի ընթացքում, որի ընթացքում բնակիչները արտահայտում են իրենց կարծիքը ձեռք բարձրացնելով:
23. Յուրաքանչյուր «կողմ», «դեմ», «ձեռնպահ» ձայների արդյունքները հայտարարում է նախագահը հանձնաժողովի 2 անդամների կողմից դրանք հաշվելուց հետո:
24. Մինչև քվեարկության ավարտը հանձնաժողովի նախագահին դիմելն արգելվում է:
25. Քվեարկության ավարտից հետո հանձնաժողովի նախագահը հրապարակում է քվեարկության արդյունքները:
26. Քվեարկության արդյունքները հրապարակելուց հետո չեն կարող վիճարկվել կամ փոփոխվել: